上海市精神卫生中心

上海市精神卫生中心，也就是上海交通大学医学院附属精神卫生中心，俗称宛平南路600号、600号，是中国上海市唯一一座精神病学专科三级甲等医院，由上海市卫生健康委员会管理，是上海交通大学医学院个附属医院，主导上海全市精神卫生领域个医疗、教研、预防康复、心理咨询、学术交流生活。精神卫生中心个前身是1935年陆伯鸿来勒上海县（乃朝闵行区）北桥主办个普慈疗养院。中华人民共和国成立以後，疗养院畀上海市军管会接管，1958年改叫上海市精神病防治院，主院区搬到徐汇区宛平南路600号，原地方变成分院区。1985年，医院再次改名成上海市精神卫生中心。1990年代，医院获评三级甲等医院，成立自愿戒毒中心同心理咨询中心。2006年，医院挂牌成为上海交通大学医学院附属医院，同时也是复旦大学上海医学院、同济大学医学院、上海中医药大学个教学医院。 乃朝上海市精神卫生中心有两隻院区，分别是来勒徐汇区宛平南路600号个徐汇院区同来勒闵行区颛桥镇沪闵公路3210号个闵行院区，另外来勒徐汇区零陵路604号有隻心理咨询治疗中心。 医疗服务 上海市精神卫生中心是上海市卫生健康委员会个公立医院，上海市唯一一座三级甲等精神病专科医院，主导上海全市精神卫生领域个医疗、教育研究、预防康复、心理咨询、学术交流生活，是中国大陆规模顶大个精神卫生机构。 精神卫生中心有徐汇、闵行两隻院区，还有下属个心理咨询治疗中心来勒徐汇院区旁个零陵路。徐汇主院区主要提供急性精神障碍患者个短期住院治疗，慢性长期住院患者同自愿戒毒患者主要住勒闵行分院区暨戒毒中心接受治疗。医院总建筑面积约莫10万平方米，到2016年拢总有超过2,100张病床，年门诊量超过70万人次。 医院设有普通精神科、心境障碍科、儿童青少年精神、老年精神障碍、康复治疗、临床心理、自愿戒毒咾啥个临床科室，还有精神科专病诊治中心，对心境障碍、早期精神病性障碍、老年精神障碍、物质使用障碍、焦虑障碍、睡眠障碍等疾病实行针对性个专病诊治。下属个心理咨询治疗中心主要畀心理障碍患者同受心理问题困扰个咨询人心理咨询搭仔治疗服务。医院里向还有心理测量培训中心，畀公众心理体检搭仔心理卫生测评服务。 精神卫生中心还设有上海市疾病预防控制精神卫生分中心、上海市精神卫生临床质量控制中心、国家精神药物临床试验机构等单位。上海市疾病预防控制精神卫生分中心主要负责全市重性精神疾病、严重精神障碍等精神疾病个预防控制同报告监测，提供技术支持搭仔培训。上海市精神卫生临床质量控制中心主要负责制定精神科医疗标准搭仔技术规范，培训考核上海市精神卫生专业人员，规划调研相关技术、设备同理论。国家精神药物临床试验机构是中国国家食品药品监督管理局（乃朝国家食品药品监督管理总局）2009年认定个，有精神类药物个临床试验资格。 文化 上海市精神卫生中心徐汇院区地址“宛平南路600号”或“600号”是上海居民对箇家医院个代称。 2021年8月份，上海市精神卫生中心来勒徐汇院区内开设“600号画廊”，展出精神障碍患者创作个艺术作品。 2021年中秋节，医院食堂出品带“上海市精神卫生中心”字样同医院Logo个月饼套装，卖畀医院职工，来勒网络丄引起热议；非官方出品个“600号”文创产品：包括印勒“宛平南路600号”门牌个T恤衫、印勒“上海市精神卫生中心”Logo同“出院留念”字样个白色搪瓷杯咾啥也咾行个。上海市精神卫生中心后勤保障部部长戴民认为箇体现出公众对精神健康搭仔迭家专科医院个关注。 参见 精神病院 上海市公安局安康医院 南京脑科医院，来勒南京市鼓楼区随家仓，“随家仓”变成南京言话里向“精神病院”个代名词。 广州市脑科医院，来勒廣東省廣州市荔灣區芳村，俗稱「芳村精神病院」，故咾“芳村”变成廣州粵語里向“精神病院”个代名詞。 青山醫院，香港屯門一所精神科醫院，香港粤语里向「精神病院」个代名詞。 龍發堂，臺灣高雄市路竹區一所传统但非法个精神病患者長期庇護機構，長年是台灣「精神病院」个代名詞。 南山疗养院，来勒福建省厦门市。 参考 外部链接 官方网站 上海交通大学医学院档案，存勒互联网档案馆当中。（2020年12月3号） 上海市心理援助热线档案，存勒互联网档案馆当中。（2020年12月3号） 《上海精神医学》官方网站